“นายกฯ” แจงแนวทาง “ศูนย์ฟื้นฟูเศรษฐกิจ” ยึดโมเดล ครม.ศก.เดิม เน้นแก้ปัญหาปากท้อง-จ้างงาน
“พล.อ.ประยุทธ์ จันทร์โอชา" นายกรัฐมนตรี แจงแนวทาง “ศูนย์ฟื้นฟูเศรษฐกิจ” ยึดโมเดล ครม.ศก.เดิม เน้นแก้ปัญหาปากท้อง-จ้างงาน
“พล.อ.ประยุทธ์ จันทร์โอชา" นายกรัฐมนตรี แจงแนวทาง “ศูนย์ฟื้นฟูเศรษฐกิจ” ยึดโมเดล ครม.ศก.เดิม เน้นแก้ปัญหาปากท้อง-จ้างงาน
18 ส.ค. 2563

พล.อ.ประยุทธ์ จันทร์โอชา นายกรัฐมนตรี แถลงภายหลังประชุมคณะรัฐมนตรี (ครม.) วันนี้ (18 ส.ค.63) ว่า ศูนย์ฟื้นฟูเศรษฐกิจที่จะมีการประชุมกันในวันพรุ่งนี้ (19 ส.ค.) จะทำงานในรูปแบบของอนุกรรมการมาสู่คณะกรรมการ เหมือน ครม.เศรษฐกิจเดิม โดยมีอนุกรรมการฝ่ายต่างๆ ครอบคลุมในส่วนของสมาคมต่างๆ ผ่านการหารือร่วมกันของแต่ละหน่วยงาน ซึ่งได้มีการเตรียมการไว้พอสมควร
ทั้งนี้ พล.อ.ประยุทธ์ กล่าวว่า สิ่งสำคัญคือเน้นการแก้ปัญหาเศรษฐกิจปากท้อง การบริโภค การจ้างงาน ซึ่งมีกระทรวงแรงงานเป็นแม่งาน
“เหมือนจัด Expo การจ้างงาน เพราะมีทั้งในส่วนของรัฐบาล ในส่วนของภาคเอกชน ต่างชาติ การแก้ปัญหาหลายกลุ่มกิจการ สังคม หลายแสนตำแหน่ง ซึ่งถ้าแยกกันทำ ก็ไม่เห็นถึงปริมาณที่จะจ้างงานคนขึ้นมาได้เท่าไร” พล.อ.ประยุทธ์ ระบุ